Document ID: 31995D0483

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Νοεμβρίου 1995 για τον καθορισμό του υποδείγματος υγειονομικού πιστοποιητικού το οποίο απαιτείται κατά τις ενδοκοινοτικές συναλλαγές ωαρίων και εμβρύων χοίρων (Κείμενο που παρουσιάζει ενδιαφέρον για τον ΕΟΧ) (95/483/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου της 13ης Ιουλίου 1992 η οποία προσδιορίζει τους όρους υγειονομικού ελέγχου που διέπουν τις συναλλαγές και τις εισαγωγές στην Κοινότητα ζώων, σπέρματος, ωαρίων και εμβρύων τα οποία δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές διατάξεις που αναφέρονται στο παράρτημα Α τμήμα Ι της οδηγίας 90/425/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 3 τρίτη περίπτωση,
Εκτιμώντας:
ότι η οδηγία 92/65/ΕΟΚ προσδιορίζει τους όρους υγειονομικού ελέγχου που εφαρμόζονται κατά το εμπόριο ωαρίων και εμβρύων χοίρων 7 ότι θα πρέπει να καθοριστεί το υπόδειγμα υγειονομικού πιστοποιητικού το οποίο απαιτείται κατά τις συναλλαγές αυτές 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα ωάρια και έμβρυα χοίρων πρέπει να συνοδεύονται, κατά την αποστολή τους σε ένα άλλο κράτος μέλος, από ένα υγειονομικό πιστοποιητικό σύμφωνα με το υπόδειγμα του παραρτήματος.
Άρθρο 2
Η παρούσα απόφαση εφαρμόζεται από την 1η Ιανουαρίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 9 Νοεμβρίου 1995.

Labels: 3
6